钦定古今图书集成/明伦汇编/闺媛典/第353卷 > 《学古》前人
## 钦定古今图书集成/明伦汇编/闺媛典/第353卷 > 《学古》前人

北风十二月，雪下如乱巾。实是愁苦节，惆怅忆情亲。
会得两少妾，同是洛阳人。嬛绵好眉目，闲丽美腰身。
凝肤皎若雪，明净色如神。骄爱生盼瞩，声媚起朱唇。
衿服杂缇缋，首饰乱琼珍。调弦俱起舞，为我唱《梁尘》。
人生贵得意，怀愿待君申。幸值严冬暮，幽夜方未晨。
齐衾久两设，角枕已双陈。愿君早休息，留歌待三春。